Quoniam Deo annuente pastoralis cura nobis commissa est, sollicitè prouidere nos condecet, vt in gregibus nobis creditis, si quæ spinæ discordiarum pullulare ceperint, moxfalce sententiæ nostræ recidantur. Ego igitur Godefridus sanctæ Lingonensis Ecclesiæ humilis minister cognita controuersia, quæ inter Ecclesiam S. Ioannis de Pratis,  Ecclesiam S. Mariæ Rubeimontis de parochia Asiaci, cæterisque, quampluribus querimoniis diu exagitata fuerat, assensu,  laude vtriusque partis, ratione, æquitatéque dictante finem imponere curauimus. Præcepimus itaque, quatenus bis in anno, scilicet in festo sancti Germani, festóque omnium Sanctorum de Castro, atque de Burgo omnes de tota parochia ad Ecclesiam Asiacensem, cum debitis oblationibus generaliter conueniant. Præterea confessiones, reconciliationes, puerperarum, nuptiarum, iudiciorúmque benedictiones, cereus,  chrisma, omnia ad parochiam pertinentia, iussione nostra eidem Ecclesiæ collata sunt. De baptizandis infantibus sic definitum est, vt qui potuerint occurrere ad Parochiam, ibidem baptizentur. Si autem necessitas poposcerit à Parochiano Asiaci in Ecclesia S. Mariæ baptizentur. Defuncti omnes ad Ecclesiam Asiaci sepeliantur, exceptis iis qui præmisso iure Parochiæ ad Ecclesiam S. Mariæ sepeliri voluerint, qui redditi à Parochiano, conuentu exeunte receptifuerint. Sin aliter nullo modo reddantur, immo ad Parochiam sepeliendi deferantur. Hæc à nullo alio præsumantur nisi à Parochiano, vel ab eo cui ipse necessitate exigente iniunxerit. Acta sunt hæc VIII. Calen. Nouemb. Innocentio II. Romanæ sedis Papa existente, Regnante Ludouico Rege Iuniore, anno ab Incarnatione Domini MCXLI, vtraque parte laudante. Præsente Rainardo eiusdem castri Domino. Audientibus his Garnerio Archidiacono, Bosone Decano de Montebarro, Milone Decano de Sisimis. Rainerio milite de Roca, Rogerio de Anciaco. Adfuerunt etiam hi ex parte Ecclesiæ S. Ioannis. Petrus eiusdem Ecclesiæ Abbas, Odo Monachus, Bernardus Claudus, Bernardus Præpositus, Thebaudus filius eius, Galerannus, Stephanus Moran, Theodoricus de Taueniaco. Ex parte Ecclesiæ S. Mariæ Rubeimontis adfuerunt hi. Abbatissa eiusdem Ecclesiæ nomine Damnuis, Maria de Nuceriis, Simon Capellanus eius, Petrus Arnaldus, Milo Faber, Galterius de Garda.